《九效 其七 奸萌》
宋代·葛立方

苗芃芃兮防莠，桂郁郁兮防蠹。欲苗实兮桂荣，必莠除兮蠹去。

吾有少陵之镵兮莠必耨，吾有尉佗之器兮蠹将奚逃。

发嘉颖兮昆崙，缭樛枝兮招摇。粒米狼戾兮乐复乐，长涂炎日兮又庇之以垂天之幄。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。